                                                 
39 de parteneriate strategice cu angajatori, definitivate în cadrul proiectului „SMART 2020” realizat de Universitatea din București în parteneriat cu Universitatea din Petroșani

O echipă compusă din profesori și experți de la Universitatea din București și de la Universitatea din Petroșani a lansat proiectul „SMART 2020 – Sistem multidisciplinar de pregătire practică”. Adresat studenților, programul urmărește dezvoltarea competențelor și a aptitudinilor profesionale, precum și creșterea gradului de angajabilitate în rândul acestora.
Astfel, în cadrul proiectului, 284 de studenți din domeniile administrație publică, economie, inginerie, informatică, istorie, matematică, relații internaționale și studii europene vor fi  sprijiniți în procesul de tranziție din mediul educațional către piața muncii, prin intermediul unui sistem integrat, intensiv și coerent de servicii de consiliere și orientare profesională, prin organizarea de stagii de pregătire practică, workshop-uri și vizite de studiu. 
Tot în acest proiect, universitățile partenere vor încheia 39 de parteneriate strategice cu angajatori din diferite domenii, iar la finalul proiectului, 106 de studenți vor fi angajați. 
O altă direcție de intervenție a proiectului este dezvoltarea competențelor studenților, prin intermediul stagiilor de practică. Astfel, va fi organizată o campanie de conștientizare privind importanța participării studenților la aceste internship-uri, în cadrul cărora se vor desfășura două mese rotunde și cinci seminare de informare cu scopul de a informa un număr de 400 studenți. 
De asemenea, în cadrul programului vor fi lansate 28 de apeluri de practică pentru înregistrarea studenților în cadrul sesiunilor de practică.
Pentru a veni și mai mult în sprijinul beneficiarilor, partenerii implicați în proiect vor organiza două workshop-uri de diseminare a unui sistem de informare în vederea promovării rezultatelor Studiului de îmbunătățire a condițiilor de integrare pe piața muncii, cercetare la care vor participa agenți economici (întreprinderi) / alți angajatori, instituții de învățământ și studenți; trei workshop-uri de dezvoltare personală, derulate pe perioada a trei zile, la care vor participa studenții incluși în grupul țintă, precum și invitați din mediul de afaceri / angajatori, 20 vizite de studiu la organizații relevante pentru domeniile de derulare ale stagiilor de practică; un workshop pentru diseminarea, transferul și valorificarea bunelor practici dezvoltate în cadrul proiectului la nivel local și regional etc. 
Proiectul mai prevede amenajarea câte unui laborator multidisciplinar în cadrul fiecăreia dintre cele două universități partenere. 
[bookmark: _GoBack]Totodată, partenerii implicați în acest proiect vor organiza 28 concursuri pentru stimularea studenților cu cele mai bune  performanțe în cadrul programelor de practică derulate și acordarea a 112 premii.
Mai multe informații despre proiect și obiectivele vizate de acesta pot fi accesate aici.
Proiectul „SMART 2020 - Sistem multidisciplinar de pregătire practică” – POCU/626/6/13/133222 se derulează pe o perioadă de 24 luni, în intervalul 04.11.2020 – 03.11.2022. Valoarea totală a proiectului este de 4.707.154,20 lei, din care 4.001.081,08 lei reprezintă cofinanțarea Uniunii Europene, 611.930,03 lei reprezintă cofinanțare națională și 94.143,09 lei reprezintă cofinanțare proprie a partenerilor.


  

